gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl pt gl es gl gl gl gl gl gl gl es gl gl gl gl de en sv fr de de it gl gl gl gl gl es gl gl en gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Seleccionados os 27 mellores expoñentes da Sociedade da Información no país
Domingo, 02 de outubro de 2022
Xestionado por Vieiros e o Colexio de Xornalistas de Galicia
Os galardóns, dez en total, entregaranse o xoves no Auditorio de Galicia.
Imaxe promocional dos premios
Optan ao premio á iniciativa as empresas Arume Desenvolvementos Informáticos, da Coruña; E2E Information Services, de Vigo, e Quobis Networks, do Porriño. Na categoría de software libre son finalistas o Centro de Supercomputación de Galicia, de Compostela; o IES Chan do Monte, de Marín, e Imaxin Software, tamén de Santiago.
A distinción Net-Art ten como aspirantes Imaxina Novas Tecnoloxías, do Grove, e Interacción CIM e Visual Publinet, de Vigo. Optan á mellor comunicación web a coruñesa Cristina Ayala, Interacción CIM de Vigo e Editorial Compostela, de Santiago.
Poden levar o premio a mellor aplicación online Satdata Telecom, de Culleredo; Pexego Sistemas Informáticos, de Lugo, e Loroestudio, de Ferrol. Na categoría de comercio electrónico compiten Guillermo e Hijos, de Monforte de Lemos; Información e Comunicación Local, de Compostela, e IP Publicidad y Multimedia, grupo Femxa, de Vigo.
Escolléronse como mellores campañas publicitarias na rede a de Galicia Calidade, elaborada por Abertal Networks, de Carballo; a de Pescanova, feita por Galiciabanner, de Vigo, e a de Formación Profesional da Consellería de Educación, realizada por La Nuestra Comunicación Publicitaria, de Oleiros.
Por último, aspiran ao galardón á tecnoloxía máis accesíbel Arume Desenvolvementos Informáticos, da Coruña, o Concello de Abegondo, e TADEGa.net, da Coruña. Ademais, entregarase un premio especial ao proxecto, entidade ou persoa que contribuíse a dar a coñecer a realidade galega na rede e a promocionar as novas tecnoloxías no pais.
O xurado escolleu tres finalistas para cada categoría dun total de 163 candidaturas presentadas. O acto de entrega será o xoves ás seis e media da tarde no Auditorio de Galicia, en Compostela, coa presenza do conselleiro de Innovación e Industria, Fernando Blanco.
É a cuarta edición duns premios creados no ano 2003 pola Asociación de Empresas Galegas Adicadas a Internet e ás Novas Tecnoloxías (EGANET), coa intención de estimular a expansión da Sociedade da Información por parte de empresarios, profesionais e creadores.
EGANET entrega os premios da rede galega
Vieiros, premio especial EGANET por promover as tecnoloxías da información en Galiza
Javier García Tobío, director do CESGA, premio de honra de Eganet
Eganet reparte premios na internet galega
Eganet estrea páxina web
Eganet bota a andar
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Eganet tacha de "intromisión empresarial"un programa das cámaras de comercio Edición xeral
Na primeira plana: Estatut, Congreso, privatizacións Edición xeral
Do que falaron os blogueiros: fútbol e billardas Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto